ช่วยสรุปบทความ ฮ่องกง : จีนเตือนสหราชอาณาจักรระวังผลพวงจากการแทรกแซง - BBC News ไทย
จีนเตือนสหราชอาณาจักรให้ระวัง "ผลพวงที่จะตามมา" หากยังคงเลือก "เดินทางผิด" ในประเด็นเกี่ยวกับฮ่องกง

จีนออกมาระบุดังกล่าว หลังจากเมื่อวานนี้ (20 ก.ค.) นายโดมินิก ราบ รัฐมนตรีว่าการกระทรวงการต่างประเทศสหราชอาณาจักร ได้กล่าวต่อรัฐสภา ประกาศระงับสนธิสัญญาส่งผู้ร้ายข้ามแดนกับฮ่องกงอดีตดินแดนในอาณานิคม หลังมีการบังคับใช้กฎหมายความมั่นคงแห่งชาติ ซึ่งให้อำนาจรัฐบาลจีนในการเข้ามาควบคุมฮ่องกงมากขึ้น

การระงับสนธิสัญญาดังกล่าว ทำให้หากมีคนในสหราชอาณาจักรตกเป็นผู้ต้องสงสัยว่าก่ออาชญากรรมในฮ่องกง ทางการอังกฤษจะไม่ต้องส่งตัวพวกเขาไปรับการไต่สวนที่นั่นโดยอัตโนมัติ

ด้านทูตจีนประจำกรุงลอนดอน ได้ออกมาตอบโต้ด้วยการกล่าวว่าสหราชอาณาจักรกำลัง "แทรกแซง" กิจการภายในของจีน "อย่างชัดแจ้ง"

นายหลิว เสี่ยวหมิง ระบุในข้อความทางทวิตเตอร์ว่า การกระทำดังกล่าวของสหราชอาณาจักรเป็น "การฝ่าฝืนกฎหมายระหว่างประเทศและธรรมเนียมพื้นฐานที่ใช้กันในความสัมพันธ์ระหว่างประเทศ"

ส่วนในแถลงการณ์ที่เผยแพร่ผ่านทางเว็บไซต์ของทางสถานทูตจีน ระบุว่า "จีนเรียกร้องให้ฝ่ายสหราชอาณาจักรยุติการแทรกแซงเรื่องฮ่องกงซึ่งเป็นกิจการภายในของจีนในทันที ในทุกรูปแบบ"

"สหราชอาณาจักรจะต้องยอมรับผลที่ตามมา ถ้ายืนกรานที่จะเดินไปในทางที่ผิด"

สหราชอาณาจักรทำอะไรบ้าง
เมื่อต้นเดือนนี้นายกรัฐมนตรีบอริส จอห์นสัน รับปากว่าจะมอบโอกาสให้แก่ชาวฮ่องกง 3 ล้านคน เข้ามาตั้งถิ่นฐานในสหราชอาณาจักร และอนุญาตให้สมัครขอสัญชาติอังกฤษได้

นอกจากนี้ยังสั่งห้ามบริษัทผู้ให้บริการเครือข่ายโทรศัพท์มือถือในประเทศซื้ออุปกรณ์เครือข่ายระบบสื่อสารแบบไร้สายในยุคที่ 5 (5G) จากหัวเว่ย บริษัทยักษ์ใหญ่ด้านโทรคมนาคมสัญชาติจีน ตั้งแต่ 1 ม.ค. ปีหน้า และสั่งให้บริษัทเหล่านี้ถอดอุปกรณ์ 5G ของหัวเว่ยที่ติดตั้งไปแล้วทั้งหมดออกจากเครือข่ายภายในปี 2027

การตัดสินใจดังกล่าวเกิดขึ้นหลังจากรัฐบาลสหรัฐฯ ดำเนินมาตรการคว่ำบาตรหลายอย่าง และมีการกล่าวอ้างว่าหัวเว่ยเป็นภัยคุกคามความมั่นคงแห่งชาติ เพราะมีความสัมพันธ์กับจีน ซึ่งเป็นเรื่องที่หัวเว่ยปฏิเสธ

ท่าทีล่าสุดของสหราชอาณาจักรยังมีขึ้นหลังจากรัฐบาลจีนบังคับใช้กฎหมายความมั่นคงฉบับใหม่เมื่อสิ้นเดือน มิ.ย.ที่ผ่านมา กฎหมายฉบับนี้เรียกเสียงวิพากษ์วิจารณ์ในหลายประเด็น รวมทั้งเรื่องที่จะส่งผลให้ผู้กระทำความผิดหลายกรณีในฮ่องกงอาจถูกส่งตัวไปดำเนินคดีในจีนแผ่นดินใหญ่ได้
จีนประกาศระงับสนธิสัญญาส่งผู้ร้ายข้ามแดนกับฮ่องกง หลังจากใช้กฎหมายความมั่นคงแห่งชาติ เพิ่มอำนาจให้รัฐบาลจีนควบคุมฮ่องกงมากขึ้น สหราชอาณาจักรระงับสนธิสัญญาเพื่อไม่ต้องส่งผู้ต้องสงสัยไปรับการไต่สวนในฮ่องกง ทูตจีนในลอนดอนกล่าวว่าสหราชอาณาจักรกำลังแทรกแซงกิจการภายในจีน "อย่างชัดแจ้ง"


นายหลิว เสี่ยวหมิง กล่าวว่า การกระทำของสหราชอาณาจักรฝ่าฝืนกฎหมายระหว่างประเทศและธรรมเนียมพื้นฐานในความสัมพันธ์ระหว่างประเทศ

ทางทูตจีนกล่าวว่า จีนเรียกร้องให้สหราชอาณาจักรยุติการแทรกแซงฮ่องกงทันที ในทุกรูปแบบ และอุทธรณ์ว่า ถ้าสหราชอาณาจักรยืนกรานที่จะเดินทางในทางที่ผิด จะต้องยอมรับผลที่ตามมา

สหราชอาณาจักรทำอะไรบ้าง
นายกรัฐมนตรีบอริส จอห์นสัน ประกาศให้ชาวฮ่องกง 3 ล้านคนเข้ามารับโอกาสในสหราชอาณาจักรและอนุญาตให้สมัครสัญชาติอังกฤษ รวมถึงสั่งห้ามบริษัทโทรคมนาคมในประเทศซื้ออุปกรณ์ 5G จากหัวเว่ย และต้องถอดอุปกรณ์ที่ติดตั้งไปแล้วในเครือข่ายภายในปี 2027 
รัฐบาลสหรัฐฯดำเนินมาตรการต่อต้านจีน เรียกหัวเว่ยเป็นภัยคุกคาม มีมาตรการคว่ำบาตร และจีนใช้กฎหมายความมั่นคงฉบับใหม่ เหตุการณ์ล่าสุดเป็นที่สังเกตในหลายประเด็น ทำให้คนที่กระทำความผิดในฮ่องกงอาจถูกส่งตัวไปจีนดำเนินคดีได้
92.ข่าวสารทั่วไป สถิติต่างๆ